পদ্মশ্রী সম্মান পাচ্ছেন প্রসেনজিৎ চট্টোপাধ্যায়

ওয়েব ডেস্ক : পদ্মশ্রী সম্মানে (Padma Shri award) সম্মানিত হলেন অভিনেতা প্রসেনজিৎ চট্টোপাধ্যায় (Prosenjit Chatterjee)। রবিবার কেন্দ্রীয় স্বরাষ্ট্র মন্ত্রকের (Union Home Ministry) তরফে একটি তালিকা প্রকাশ করা হয়। সেখানে পদ্মশ্রী ক্যাটাগরিতে রয়েছেন বাংলার জনপ্রিয় অভিনেতা প্রসেনজিৎ চট্টোপাধ্যায়। বাংলা সিনেমার বড় অবদান রয়েছে তাঁর। আর সেই অবদানকে এবার সম্মান জানানো হল কেন্দ্রীয় সরকারের তরফেও।

সাল ১৯৬৮। সেই সময় প্রপথমবার ক্যামেরার মুখোমুখি হয়েছিলেন প্রসেনজিৎ (Prosenjit Chatterjee)। সেই সময় তিনি ছিলেন শিশু শিল্পী। বাবা বিশ্বজিৎ চট্টোপাধ্য়ায় পরিচালিত ‘ছোট্ট জিজ্ঞাসাতে’ প্রথম অভিনয় করেছিলেন তিনি। তবে নায়ক হয়ে উঠেছিলেন ১৯৮৩ সালে। “দু’টি পাতা” ছবিতে তাঁর অভিনয় সবার নজর কেড়েছিল। তার পর থেকে বাংলা সিনেমাকে একের পর এক হিট দিয়েছেন তিনি।

আরও খবর : প্রয়াত বিখ্যাত গীতিকার অভিজিৎ মজুমদার

জানা যাচ্ছে, বাংলা থেকে শিল্পকলায় বিশেষ অবদানের স্বীকৃতি হিসেবে প্রসেনজিৎ ছাড়াও বাংলা থেকে চলতি বছরে এই সম্মান পাচ্ছেন আরও ১০ জন। গত বছর অরিজিৎ সিং, মমতাশঙ্কররা এই সম্মান পেয়েছেন। তবে পদ্মশ্রী পেলেও, পদ্ম বিভূষণ ও পদ্মভূষণের তালিকায় বাংলা থেকে কারোর নাম নেই।

পদ্ম সম্মানের তালিকায় এবার প্রসেনজিৎ (Prosenjit Chatterjee) ছাড়াও রয়েছেন দক্ষিণী মেগাস্টার মামুট্টি এবং অভিনেতা আর মাধবন। অন্যদিকে প্রয়াত প্রবীণ অভিনেতা ধর্মেন্দ্র (Dharmendra
)-কে পদ্মবিভূষণ সম্মানে সম্মানিত করা হয়েছে। তবে বিনোদন জগতের এই নক্ষত্র সমাবেশের মাঝে প্রসেনজিৎ চট্টোপাধ্যায় উজ্জ্বল ভাবে জ্বলজ্বল করছে।